Document ID: 31999R0494

Komisijas Regula (EK) Nr. 494/1999
(1999. gada 5. marts),
ar ko groza Regulu (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko paredzēts lietot mīklas izstrādājumu, saldējuma un citu pārtikas produktu ražošanā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1587/96 [2], un jo īpaši tās 6. pantu, 12. panta 3. punktu un 28. pantu,
tā kā Komisijas Regulas (EK) Nr. 2571/97 [3], kurā jaunākie grozījumi izdarīti ar Regulu (EK) Nr. 124/1999 [4], 11. pantā ir paredzēts termiņš minētās regulas 1. pantā norādīto produktu izlietošanai un izmantošanai galaproduktu ražošanā; tā kā šā termiņa pašreizējais ilgums var izraisīt spekulatīvas darbības; tā kā tādēļ šis termiņš būtu jāsaīsina;
tā kā Piena un piena produktu nozares pārvaldības komiteja tās priekšsēdētāja noteiktajā termiņā atzinumu nav sniegusi,
IR PIEŅĒMUSI ŠO REGULU.
1. pants
Regulas (EK) Nr. 2571/97 11. pantā vārdus "piecu mēnešu laikā" aizstāj ar vārdiem "četru mēnešu laikā".
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 5. martā

Labels: 3
17
6